**GLASBENA UMETNOST**

Oglej si sličico. O kateri živali bo govorila pesmica, ki se jo boš naučil danes?



Spoznal boš novo slovensko ljudsko pesem z naslovom *Kaj je tebi, mucek mali*.

**Poslušaj posnetek:**



Če ti posnetek ne bo deloval, piši meni ([nina.rozmanec@guest.arnes.si](mailto:nina.rozmanec@guest.arnes.si)), da ti ga pošljem.

**KAJ JE TEBI, MUCEK MALI**

(ljudska pesem)

Kaj je tebi, mucek mali, mijav, mijav, mijav,

da se mi tak milo jočeš, mijav, mijav, mijav?

Dekle me je obdolžila, mijav, mijav, mijav,

da sem ji klobaso snedel, mijav, mijav, mijav.

Ona jo je sama vzela, mijav, mijav, mijav,

in je hlapcu klobaso snedla, mijav, mijav, mijav.

Jaz pa sem skoz lino gledal, mijav, mijav, mijav,

ko je hlapec klobaso jedel, mijav, mijav, mijav.

Največ pa zasluž' tastara, mijav, mijav, mijav,

ker tak švoh klobase špara, mijav, mijav, mijav!

Nepoznane besede:

*hlapec* = nekdo, ki je najet, da mora delati na kmetiji

*lina* = majhna odprtina, podobna oknu

*»švoh«* = šibke, slabe (klobase)

Tvoja naloga je, da v zvezek napišeš naslov pesmice, nato pa ilustriraš vseh 5 kitic (za vsako kitico ena risbica). Poskusi jih narisati v pravilnem vrstnem redu, da bo videti kot zgodbica v stripu. Bo šlo? ☺